PROJEKTO PLANAVIMO ŠABLONAS
Projekto planas – tai iš anksto apgalvotas mokymosi scenarijus, kuris padeda nuosekliai vesti mokinius nuo probleminio klausimo iki sprendimo kūrimo, pristatymo ir refleksijos.

Projekto plano pagrindinės dalys

	Dalys
	Ką įtraukti
	Praktinis patarimas

	1. Projekto probleminis klausimas, idėja ir tema
	Aktualus, realiame gyvenime pritaikomas klausimas, susijęs su mokinių patirtimi.
	Klausimas turi būti atviras, skatinantis tyrinėjimą ir įvairius sprendimo būdus (pvz., „Kaip galime identifikuoti ir pasiūlyti sprendimus, kurie pagerintų mokyklos aplinką atsižvelgiant į mokinių poreikius ir tvarius principus?“)

	2. Projekto tikslas, mokymo(si)  uždavinys(iai) ir sėkmės kriterijai
	Konkrečiai apibrėžti žinių, gebėjimų ir vertybinių nuostatų pasiekimai
	Formuluodami mokymo(si) uždavinius ir sėkmės kriterijus, aiškiai atskirkite planavimo ir mokiniui skirtą lygmenį. Projektavimo dokumentuose, projekto plane uždavinius tikslinga pateikti iš mokytojo perspektyvos, pvz., Mokiniai analizuos mokyklos aplinkos problemas, atsižvelgdami į mokinių poreikius. 
Mokiniai mokysis taikyti tvarumo principus siūlydami sprendimus., nes tai padeda struktūruoti mokymo procesą ir vertinimą. Tačiau pateikiant mokiniams tuos pačius uždavinius rekomenduojama perrašyti iš mokinio perspektyvos, pvz., Mokysiuosi analizuoti mokyklos aplinkos problemas, atsižvelgdamas(-a) į mokinių poreikius. Mokysiuosi taikyti tvarumo principus, siūlydamas(-a) sprendimus., kad besimokantieji aiškiai suprastų mokymosi kryptį, galėtų planuoti savo veiklą ir atlikti įsivertinimą. Sėkmės kriterijus formuluokite kaip konkrečius, stebimus mokymosi pasiekimus, kurie padėtų mokiniams patiems įsivertinti pažangą kiekviename projekto etape. Pvz. Man pavyko jei: Pastebėjau ir išanalizvau 1-2 mokyklos aplinkoje išryškėjusias problemas, pagrįstas mokinių poreikiais. Surinkau ir apibendrinau informaciją naudodamas(-a) apklausas, stebėjimus ar šaltinius. Pasiūliau bent vieną realiai įgyvendinamą, tvarų sprendimą.

	3. Projekto etapai ir veiklų seka
	Struktūra: problema ir idėja, planavimas, tyrinėjimas, kūryba, pristatymas ir į(si)vertinimas.
	Kiekviename projekto etape nurodykite: konkretų to etapo mokymo(si) uždavinį (-ius); sėkmės kriterijus; planuojamas mokinių veiklas;bendradarbiavimo formas (individuali, poromis, grupėmis); naudojamą mokymosi medžiagą ir skaitmeninius įrankius; į(si)vertinimo ir refleksijos būdus; numatomą etapo trukmę.

	4. Projekte taikomi skaitmeniniai įrankiai ir el. mokymosi platformos 
	Naudojami įrankiai bendradarbiavimui, kūrybai, refleksijai ir vertinimui
	Siūlome naudoti šiuos skaitmeninius išteklius: Pvz., Google Docs, Padlet, Canva, vaizdo komentarai, refleksijos formos, testai ir kt.

	5. Projekto veiklų mokymosi medžiaga
	Vaizdiniai, tekstiniai, garso ir interaktyvūs šaltiniai
	Įtraukite šaltinius, atitinkančius skirtingus mokymosi stilius, pvz., tekstai, infografikai, video, nuorodos į šaltinius.

	6. Vertinimas ir grįžtamasis ryšys projekte
	Formuojamasis vertinimas (rubrikos, refleksijos, įsivertinimas), apibendrinamasis vertinimas
	Grįžtamąjį ryšį planuokite kiekvienam etapui. Galite naudoti el. mokymosi platformos komentarus, žymas ar įvertinimo formas.

	7. Projekto struktūra el. mokymosi platformoje
	Modulinė struktūra su aiškia eiga
	Planuodami projekto struktūrą el. mokymosi platformoje, kiekvienam projekto etapui sukurkite atskirą modulį ir visus modulius struktūruokite vienodai: pradėkite nuo etapo uždavinio(ių) ir sėkmės kriterijų, tuomet pateikite veiklas, bendradarbiavimo formas, naudojamą mokymosi medžiagą, formas ir skaitmeninius įrankius; į(si)vertinimo ir refleksijos būdus; numatomą etapo trukmę. Tokia nuosekli modulinė struktūra padeda mokiniams lengviau orientuotis projekto eigoje, planuoti savo laiką ir savarankiškai sekti mokymosi pažangą.




Pavyzdinė projekto plano forma

	Projekto dalys
	Turinys

	1. Projekto probleminis klausimas, idėja ir tema
	

	2. Projekto mokymo(si) uždavinys(iai) ir sėkmės kriterijai
	

	3. Projekto etapai ir veiklų seka
	1. ____, 2. ____, 3. ____

	4. Projekte taikomi skaitmeniniai įrankiai ir el. mokymosi platformos 
	

	5. Projekto veiklų mokymosi medžiaga
	

	6. Vertinimas ir grįžtamasis ryšys projekte
	Formos, Terminai

	7. Projekto struktūra el. mokymosi platformoje
	Modulis 1: Modulis 2: 



